De conformitat amb el Reial Decret 178/2004, per qual s'aprova el Reglament general per al desenvolupament i execució de la Llei 9/2003, l'òrgan competent ha de sotmetre a informació pública les activitats d'utilització confinada amb OMG de tipus 3 i 4 (article 16.2.d) i les notificacions d'alliberament voluntari sense finalitat comercial amb OMG (article 25.4), durant un termini de 30 dies.
En aquest apartat trobareu els resums amb la informació al respecte de les activitats d'utilització confinada d'OMG de tipus 3 i 4 i d'alliberament voluntari sense finalitat comercial d'organismes modificats genèticament que han de ser autoritzats per la Comissió Catalana de Bioseguretat, òrgan competent de l'Administració de la Generalitat de Catalunya.
Per fer comentaris cal adreçar-se a la següent bústia indicant el número d'expedient al que feu referència: [EMAIL]
Sol·licitud d'autorització corresponent a la notificació B/ES/16/03, per a l'alliberament voluntari amb finalitat diferent de la seva comercialització de blat de moro modificat genèticament resistent al barrinador i el seu creuament amb un blat de moro modificat genèticament amb l'endosperma biofortificat amb tres vitamines (informació pública: fins al 4 d'abril de 2016)
Sol·licitud d'autorització corresponent a la notificació B/ES/16/02, per a l'alliberament voluntari de blat de moro modificat genèticament amb l'endosperma biofortificat amb tres vitamines (informació pública: fins al 2 d'abril de 2016)
Sol·licitud d'autorització corresponent a la notificació B/ES/15/05, per a l'alliberament voluntari de blat de moro modificat genèticament resistent al barrinador i el seu creuament amb un amb blat de moro modificat genèticament amb l'endosperma biofortificat amb tres vitamines.
(Període de consulta: del 20 de maig al 23 de juny de 2015).
Sol·licitud d'autorització corresponent a la notificació B/ES/15/03, per a l'alliberament voluntari de blat de moro modificat genèticament amb l'endosperma biofortificat amb tres vitamines.
(Període de consulta: del 26 de març al 2 de maig de 2015).
Sol·licitud d'autorització corresponent a la notificació A/ES/17/14, d'una activitat d'utilització confinada amb organismes modificats genèticament de risc moderat (tipus 3), en instal·lacions prèviament autoritzades, per fer recerca amb Trypanosoma cruzi.
(Període de consulta: del 08 de març al 20 d'abril de 2017).
Sol·licitud d'autorització d'una activitat confinada amb organismes modificats genèticament de risc moderat (tipus 3), en instal·lacions prèviament autoritzades per a activitats d'aquests riscs o superiors, per generar un virus recombinat derivat del virus de la immunodeficiència humana tipus 1 (VIH-1) defectiu en el gen de la retrotranscriptasa inversa per desenvolupar virions segurs per ser utilitzats com a immunògens amb el propòsit de generar una vacuna terapèutica contra el VIH-1.
Sol·licitud d'autorització d'una activitat confinada amb organismes modificats genèticament de risc moderat (tipus 3), en instal·lacions prèviament autoritzades per a activitats d'aquests riscs o superiors, per generar virus recombinats derivats del virus de la immunodeficiència humana tipus 1 (VIH-1) portadors d'un gen marcador Renilla (Ren) i de diferents envoltes VIH-1 per fer estudis in vitro de caracterització dels virus i de valoració de la seva activitat.
Sol·licitud d'autorització d'una activitat confinada amb organismes modificats genèticament de risc moderat (tipus 3), en instal·lacions prèviament autoritzades per a activitats d'aquests riscs o superiors, per establir un sistema cel·lular del virus de l'hepatitis C i la producció de virus de l'hepatitis C infecciós in vitro per estudiar-ne diversos aspectes de la biologia molecular.
Sol·licitud d'autorització de primera utilització d'instal·lacions per a activitats confinades amb organismes modificats genèticament de risc moderat (tipus3) del Centre Esther Koplowitz.